joelniklaus/EU_Wikipedias huggingface dataset:
Pedagogická fakulta Katolíckej univerzity v Ružomberku

Pedagogická fakulta Katolíckej univerzity v Ružomberku (skr. PF KU) je jedna zo štyroch fakúlt Katolíckej univerzity v Ružomberku. Fakulta vznikla k 1. júlu 2000 spolu s univerzitou. Dekanom fakulty je PaeDdr. Peter Krška, PhD.

Dejiny pedagogickej fakulty 
Úsilie o vytvorenie pedagogickej fakulty katolíckeho zamerania po nežnej revolúcii vyústilo do založenia Pedagogického inštitútu sv. Ondreja v Ružomberku v júni 1995. Tento inštitút bol v roku 1996 pretransformovaný na Katecheticko-pedagogickú fakultu sv. Ondreja Trnavskej univerzity, nasledujúci rok bol presunutý do Žilinskej univerzity. Na základe Katechicko-pedagogickej fakulty k 1. júlu 2000 vznikla Katolícka univerzita v Ružomberku s dvomi fakultami: pedagogickou a filozofickou.

Pracoviská a katedry

Pracoviská 
Okrem sídelného pracoviska v Ružomberku má fakulta dve detašované pracoviská:
 Inštitút Juraja Páleša v Levoči
 Inštitút Štefana Náhalku v Poprade

Katedry 
Fakulta má dvadsať katedier:
 Katedra biológie a ekológie
 Katedra cudzích jazykov
 Katedry chémie a fyziky
 Katedra geografie
 Katedra hudby
 Katedra cirkevnej hudby
 Katedra informatiky
 Katedra matematiky
 Katedra katechetiky a praktickej teológie
 Katedra pedagogiky a psychológie
 Katedra výtvarnej výchovy
 Katedra predškolskej a elementárnej pedagogiky
 Katedra telesnej výchovy a športu
 Katedra sociálnej práce
 Katedra špeciálnej pedagogiky
 Katedra špeciálnej pedagogiky a pedagogiky mentálne postihnutých (v Levoči)
 Katedra liečebnej pedagogiky (v Levoči)
 Katedra predškolskej a elementárnej pedagogiky sociálne znevýhodnených skupín (v Levoči)
 Katedra manažmentu (v Poprade)
 Katedra sociálnej práce (v Starej Ľubovni)

Štúdium 
Na Bakalárskej úrovni fakulta ponúka štúdium učiteľstva, pedagogiky, sociálnej práce, špeciálnej pedagogiky, elementárnej a predškolskej pedagogiky a manažmentu. Na magisterskej úrovni ponúka štúdium učiteľstva, sociálnej práce a špeciálnej pedagogiky. Na doktorandskom stupni ponúka dva programy: sociálna práca a sociálna práca vo verejnej správe a sociálne služby.

Naposledy v marci 2019 oznámila Pedagogická fakulta KU, že jej boli priznané práva uskutočňovať študijný program učiteľstvo telesnej výchovy v kombinácii a učiteľstvo telesnej výchovy jednopredmetové.

Referencie

Externé odkazy 
 Oficiálne stránky fakulty

 
Katolícka univerzita v Ružomberku
Katolícka
Pierre-Édouard Bellemare

Pierre-Édouard Bellemare (* 6. marec 1985, Le Blanc-Mesnil) je francúzsky hokejový útočník hrajúci v severoamerickej National Hockey League (NHL) za tím Tampa Bay Lightning. Predtým pôsobil vo Francúzsku a Švédsku.

Hráčska kariéra 
Bellemare s hokejom začínal vo Francúzsku, kde s tímom Dragons de Rouen v sezónach 2002/2003 a 2005/2006 ovládol najvyššiu domácu súťaž Ligue Magnus. Následne sa presunul do Švédska, kde nastupoval vo švédskej superlige ľadového hokeja (SHL) v drese mužstva Skellefteå AIK. S ním vyhral dvakrát švédsku súťaž v ročníkoch 2012/2013 a 2013/2014.

Dňa 11. júla 2014 podpísal ročnú zmluvu s tímom severoamerickej National Hockey League (NHL) Philadelphia Flyers. V prvej sezóne 2014/15 zaznamenal svoj prvý gól v tejto súťaži, keď 22. októbra v pensylvánskom derby proti Pittsburghu Penguins prekonal Marca-Andrého Fleuryho. Po uzávierke prestupov podpísal dňa 2. marca 2015 s klubom nový dvojročný kontrakt, ktorý mu zaistí celkom 1 425 000 amerických dolárov.

Dňa 19. apríla 2016, v treťom zápase série úvodného kola play-off proti Washingtonu Capitals, dohral súboj pri mantineli s ruským obrancom Dmitrijom Orlovom, ktorý po jeho zákroku zostal ležať na ľade. Nasledovala veľká bitka a vedenie NHL rozhodlo o jeho suspendácii na jeden zápas. Hoci Orlov neutrpel žiadne výraznejšie zranenie, incident rozpútal veľkú debatu ľudí okolo hokeja, napr. bývalý rozhodca NHL Kerry Fraser označil Bellemarov hit ako "idiotský" a "zle vyhodnotený", naviac podľa neho mohol mať za následok veľmi vážne zranenie Orlova.

Súkromný život 
Bellemarov otec sa narodil na ostrove Martinik, ktorý je zámorským departementom Francúzska. Jeho sestra, Rose-Eliandre Bellemareová je športovou gymnastkou; zúčastnila sa Letných olympijských hier 2008 v čínskom Pekingu.

Kariérne štatistiky

Klubové štatistiky

Reprezentačné štatistiky

Legenda
Z - Odohraté zápasy (Zápasy)
G - Strelené góly (Góly)
A - Prihrávky na gól (Asistencie)
B - Kanadské body (Strelené góly sčítané s prihrávkami na gól)
TM - Trestné minúty

Externé odkazy 
 
 
 Pierre-Édouard Bellemare na eliteprospects.com

Zdroj 

Hráči Leksands IF
Francúzski hokejisti
Francúzske osobnosti martinického pôvodu
Hráči Philadelphia Flyers
Hráči Skellefteå AIK
Tobias Rieder

Tobias Rieder (* 10. január 1993, Landshut) je nemecký hokejový útočník hrajúci v severoamerickej National Hockey League (NHL) za tím  Buffalo Sabres. V roku 2011 ho draftoval zo 114. pozície tím Edmonton Oilers, za ktorý však neodohral ani jeden zápas.

Hráčska kariéra 
Rieder bol draftovaný v roku 2011 vo 4. kole ako 114. celkovo tímom Edmonton Oilers, ktorý ho 29. marca 2013 vymenil do Phoenixu Coyotes za útočníka Kalea Kessyho. V poslednej sezóne ako junior v drese Kitchener Rangers v Ontario Hockey League (OHL) podpísal dňa 15. apríla 2013 trojročnú nováčikovskú zmluvu s Coyotes.

V sezóne 2014/15, v jeho druhej profesionálnej sezóne v Severnej Amerike, bol 2. novembra 2014 povolaný z farmárskeho mužstva Portland Pirates z American Hockey League (AHL) do prvého tímu Coyotes, aby odohral prvý zápas v National Hockey League (NHL) proti Washingtonu Capitals. V ten istý deň strelil svoj prvý gól v drese Arizony, ktorý bol víťazný.

Dňa 1. decembra 2014, v zápase proti Edmontonu Oilers (výhra 5:2), vytvoril ako nováčik v NHL nový rekord, keď strelil dva góly behom 58 sekúnd za sebou pri hre svojho mužstva v oslabení.

Na konci januára 2016 mal na konte 30 kanadských bodov (10 gól a 20 asistencií) v 48 zápasoch, a to v jeho 2. sezóne v NHL.

Reprezentačná kariéra 
Rieder reprezentoval Nemecko vo všetkých vekových kategóriach a v seniorskej reprezentícií debutoval na majstrovstvách sveta 2014 v Minsku.

Dňa 27. mája 2016 ho v dodatočnej nominácií Ralph Krueger doplnil na svoju súpisku Výberu Európy pre Svetový pohár v ľadovom hokeji 2016 v Toronte.

Kariérne štatistiky

Klubové štatistiky

Reprezentačné štatistiky

Legenda
Z - Odohraté zápasy (Zápasy)
G - Strelené góly (Góly)
A - Prihrávky na gól (Asistencie)
B - Kanadské body (Strelené góly sčítané s prihrávkami na gól)
TM - Trestné minúty

Iné projekty

Externé odkazy 
 
 
 Tobias Rieder na eliteprospects.com

Zdroj 

Hokejisti draftovaní klubom Edmonton Oilers
Nemeckí hokejisti
Hráči Portland Pirates
Majstrovstvá Južnej Ameriky v pozemnom hokeji 2016

Majstrovstvá Južnej Ameriky v pozemnom hokeji 2016 bol v poradí 7. turnaj majstrovstiev Južnej Ameriky v pozemnom hokeji, ktoré organizuje Panamerická federácia pozemného hokeja (PAHF). Konal sa v dňoch od 30. septembra9. októbra 2016 v Chiclayo, v Peru, za účasti 6 mužských a 5 ženských tímov. Nováčikom turnaja bolo mužské družstvo Ekvádora. Zápasy sa odohrali na štadióne Carpeta Arena. Titul nemohli obhájiť družstvá Argentíny, pretože sa turnaja nezúčastnili. Víťazom v mužskej kategórii sa stalo , u žien získal titul .

Juhoamerický turnaj bol súčasťou 1. kola Svetovej ligy 2016/17. Do druhého kola postúpili 2 najlepšie družstvá v ženskej kategórii a víťaz v mužskej kategórii.

Účastníci 

Muži

Pozn: Číslo v zátvorke udáva umiestnenie vo svetovom rebríčku FIH k augustu 2016.

Ženy

Pozn: Číslo v zátvorke udáva umiestnenie vo svetovom rebríčku FIH k augustu 2016.

Výsledky

Muži

Ženy

Konečné poradie 

Muži

Ženy

Referencie

Externé odkazy 
 Oficiálna stránka Panamerickej federácie pozemného hokeja /
 Oficiálna stránka Peruánskej federácie pozemného hokeja

Zdroje 
 Mužský a ženský turnaj Majstrovstiev Južnej Ameriky 2016 na stránke Panamerickej federácie pozemného hokeja /
 1. kolo juhoamerickej skupiny Svetovej ligy 2016/17 na stránke Medzinárodnej federácie pozemného hokeja 

Pozemný hokej v 2016
Majstrovstvá Južnej Ameriky v pozemnom hokeji
Športové podujatia v Peru
Kirstie Alleyová

Kirstie Louise Alley (* 12. január 1951 Wichita, Kansas, USA) je americká herečka, držiteľka dvoch cien Emmy a jedného Zlatého glóbusu.

Osobný život 
Kirstie Alley sa narodila vo Wichite v Kansase Lillian, žene v domácnosti, a Robertovi, majiteľovi drevárskej spoločnosti, Alleyovým. Má dvoch súrodencov - Collet a Craiga. Jej matka zomrela v roku 1981 pri autonehode, ktorú spôsobil opitý vodič. Kirstie študovala na Kansas State University a University of Kansas, ale v druhom ročníku štúdium ukončila kvôli herectvu.

V roku 1983 sa Alley vydala za herca Parkera Stevensona. Počas manželstva adoptovali dve deti - Williama True (* 28. september 1992) a Lillie Price (* 15. jún 1994). Alley sama potratila a tiež porodila mŕtve dieťa. S manželom sa rozviedli v roku 1997 a v starostlivosti o deti sa striedajú.

Kirstie Alley bola vychovávaná ako metodistka, ale teraz sa hlási k scientológii. V čase, keď sa začala hlásiť k scientológii, trpela závislosťou na kokaíne, od ktorej jej pomohol scientologický program Narconon. Neskôr sa stala národnou hovorkyňou tohto programu. Svojej cirkvi v roku 2007 darovala 5 miliónov dolárov.

Kariéra 
V roku 1982 získala vedľajšiu úlohu vo filme Star Trek II: Khanov hnev vulkánskeho poručíka Saavik. Bola vybraná kvôli podobe s Vulkáncami tak, ako si ich predstavoval tvorca Star Treku Gene Roddenberry. Rovnakú úlohu potom ale odmietla v pokračovaní Star Trek III: The Search for Spock, pretože producenti nevyhoveli jej požiadavkám na honorár a tiež preto, že nechcela byť herečkou spájanou len so sci-fi filmami a tak rolu získala Robin Curtisová. Alley sa objavila aj v uznávanom televíznom seriáli Sever proti Juhu.

V známosť vošla Kirstie Alley úlohou Rebeccy Howeovej v rokoch 1987-1993 v televíznom sitcome Na zdravie. Neskôr sa stala jedinou žijúcou hlavnou herečkou seriálu, ktorá sa neobjavila v jeho spin-off Frasier. Za rolu Rebeccy získala Alley Zlatý glóbus a Emmy (pred tým, než ju získala, bola už dvakrát nominovaná). V roku 1989 si vedľa Johna Travoltu zahrala v komédii Pozri, kto to hovorí, ktorá sa v nasledujúcich rokoch dočkala dvoch pokračovaní - Pozri, kto to hovorí 2 a Pozri, kto to hovorí 3. V druhej polovici deväťdesiatych rokov získala na NBC svoj vlastný sitcom Veronika.

V roku 1994 získala herečka druhú Emmy za hlavnú úlohu v televíznej filmovej dráme Dávidova matka. O tri roky neskôr získala rolu vo filme Woodyho Allena Pozor na Harryho, kde ukázala, že dokáže dobre zahrať tiež vážnu úlohu. Dovtedy sa objavovala predovšetkým v komediálnych úlohách.

Filmografia

Referencie

Iné projekty

Externé odkazy 
 
 

Herečky USA
Filmové herečky USA
Televízne herečky USA
Držiteľky ceny Zlatý glóbus za najlepší ženský herecký výkon v seriáli (komédia/muzikál)
Držiteľky ceny Emmy za najlepší ženský herecký výkon v miniseriáli alebo televíznom filme
Držiteľky ceny Emmy za najlepší ženský herecký výkon (komédia)
Osobnosti z Wichity
Scientológovia
Christian Ehrhoff

= 

Christian Ehrhoff (* 6. júl 1982, Moers, Nemecko) bývalý nemecký hokejový obranca momentálne bez zmluvy. Nedávno bol členom tímu Chicago Blackhawks. Je známy predovšetkým ako ofenzívny obranca so silným korčuľovaním a streleckými schopnosťami. V roku 2001 ho draftoval zo 106. pozície tím San Jose Sharks. V sezóne 2010/11 postúpil s Vancouverom Canucks do finále Stanley Cupu, kde však prehrali s Bostonom Bruins.

V drese nemeckej reprezentácie sa zúčastnil na troch zimných olympijských hrách a na Svetovom pohári 2004. Zúčastnil sa tiež na šiestich majstrovstvách sveta a bol pri najväčšom úspechu nemeckej reprezentácie v posledných desiatich rokoch - zisku štvrtého miesta na MS 2010.

Kariérne štatistiky

Klubové štatistiky

Reprezentačné štatistiky

Legenda
Z - Odohraté zápasy (Zápasy)
G - Strelené góly (Góly)
A - Prihrávky na gól (Asistencie)
B - Kanadské body (Strelené góly sčítané s prihrávkami na gól)
TM - Trestné minúty

Iné projekty

Externé odkazy 
 
 
 Christian Ehrhoff na eliteprospects.com

Zdroj 

Strieborní olympijskí medailisti v ľadovom hokeji
Nemeckí strieborní olympijskí medailisti
Hráči Buffalo Sabres
Hráči Chicago Blackhawks
Nemeckí hokejisti
Hráči Krefeld Pinguine
Hráči Los Angeles Kings
Hráči Pittsburgh Penguins
Hráči San José Sharks
Hráči Vancouver Canucks
Idol

Idol alebo modla môže byť:
všeobecne: predmet (nadmerného) uctievania (môže to byť človek, vec a pod.)
v popkultúre a pod.:  skutočná alebo fiktívna osoba (menej často vec alebo svetonázor), vnímaná ako vzor, ideál a spravidla obdivovaná (napríklad mládežou), pozri idol (popkultúra) a napr. idol (Japonsko)
 [označenie modla tu je zastarané] vo filozofii F. Bacona: omyl či predsudok obmedzujúci ľudské poznanie, pozri pod náuka o idoloch
[označenie modla tu je zastarané] v etnografii, archeológii, výtvarnom umení a podobne: a) socha (v širšom zmysle aj iné zobrazenie, v najširšom zmysle môže ísť aj o predmet prírodného pôvodu) v náboženstve pravekých, starovekých a natívnych kultúr, ktorá má funkciu kultového predmetu (prípadne predmetu vkladaného do hrobu), má podobu človeka, zvieraťa, nereálnej bytosti alebo veci, a ktorej sa preukazuje božská úcta (prípadne mohlo ísť o magický prostriedok na získanie nejakej vlastnosti božstva, napr. plodnosti); b) v užšom zmysle sem patria len takéto sochy z praveku a staroveku v podobe človeka; c) v najužšom zmysle (nepresne) len takéto sochy z praveku v podobe ženy (často so zvýraznenými sexuálnymi znakmi), pozri idol (archeológia)

Modla môže byť aj : 
nejaký boh a jeho zobrazenie alebo predmet uctievaný ako boh z pohľadu cudzieho, monoteistického náboženstva, najmä z pohľadu kresťanstva a judaizmu (z pohľadu niektorých náboženstiev je modla aj akéhokoľvek zobrazenie ich vlastného boha/Boha), pozri pod modla (monoteizmus)
v dávnej slovenčine (písané aj modľa): 
model, forma, vzor, podoba 
náčrt
starší slovenský názov nemeckej rieky Mulde, pozri Mulda (rieka)

Zdroje

modla, idol. In:  Krátky slovník slovenského jazyka, 2003 dostupné online
modla, idol. In: Synonymický slovník slovenčiny, 2004. dostupné online
modla, idol. In: Slovník slovenského jazyka, 1959-1968. dostupné online
modla, idol In: HAVRÁNEK, Bohuslav, ed. a kol. Slovník spisovného jazyka českého. Praha: Academia, 1989. dostupné online
modla. In: BERNOLÁK, Anton. Slowár Slowenskí Češko-Laťinsko-Ňemecko-Uherskí. 

idol. In: Pyramída. s. 1471.
idol In: PAULIČKA, Ivan, ed. Všeobecný encyklopedický slovník GL . 1. slovenské vyd. Praha: Ottovo nakladatelství - Cesty, 2002. ISBN 80-7181-659-0. s. 331-332
idol. In: Malá československá encyklopedie 3 IL. Praha: Academia, 198x. s. 20.
idolatrie. In: Ottův slovník naučný: illustrovaná encyklopaedie obecných vědomostí,  Dvanáctý díl Ch-Sv. Jan. Praha: J. Otto, 1897
idol. In: MALINA, J. et al. Antropologický slovník, aneb, Co by mohl o člověku vědět každý člověk: (s přihlédnutím k dějinám literatury a umění). [CD-ROM] Brno: Akademické nakladatelství CERM, 2009. ISBN 978-80-7204-560-0.
Idol, Götze In: Brockhaus - die Enzyklopädie Digital. [CD-ROM] Mannheim: Bibliogr. Inst. und Brockhaus, 2003. ISBN 3-7653-9377-0
Götze. In: Meyers Großes Konversations-Lexikon, Band 8. 6. Auflage. Leipzig, 1907. s. 184. dostupné online
Osuský, S. Š.: Prvé slovenské dejiny filozofie. Myjava: Tranoscius, 1939. s. 154 (Poznámka: doklad použitia prekladu “modla” pre Baconov idol)
Luca Sbisa

Luca Sbisa (* 30. január 1990, Ozieri) je švajčiarsky hokejový obranca hrajúci v severoamerickej National Hockey League (NHL) za tím Vancouver Canucks.

Hráčska kariéra 
Sbisa bol draftovaný z celkovej 19. pozície v roku 2008 klubom Philadelphia Flyers. Dňa 1. októbra 2008 podpísal trojročnú nováčikovskú zmluvu s Flyers. Pred vstupom do NHL, Sbisa začal svoju hokejovú kariéru za EV Zug vo Švajčiarsku. V sezóne 2006/07 debutoval za tento klub vo švajčiarskej lige NLA. V lete 2007 bol draftovaný do Western Hockey League a v ďalšej sezóne nastupoval v tejto juniorskej súťaži za Lethbridge Hurricanes.

Sbisa sa pripojil k Flyers na začiatku sezóny 2008/09, odohral 39 zápasov predtým než sa opäť vrátil do Hurricanes dokončiť sezónu. Vrátil sa k Flyers hrať vo finále Stanley Cupu, kde nahradil Daniela Carcilla, ktorý bol suspendovaný v prvom zápase vo štvrťfinále západnej konferencie. Bol považovaný za jedného z najlepších vyhliadok Flyers počas svojho pôsobenia vo Philadephii.

Dňa 26. júna 2009 bol, ale Sbisa vymenený spolu s Joffrey Lupulom a právom voľby v prvých kolách draftu 2009 a 2010 do Anaheimu Ducks za Chrisa Prongera a Ryana Dingla.

Sbisa hral za Švajčiarsko na zimných olympijských hrách 2010, kde Švajčiari skončili ôsmy.

Dňa 16. októbra 2010, Ducks ho poslali hrať na farmu do AHL za Syracuse Crunch. Neskôr v sezóne 2010/11, 8. marca 2011, Sbisa podpísal štvorročný kontrakt v hodnote 8,7 miliónov dolárov, s ročným cap hitom 2,175 milióna dolárov.

Dňa 27. júna 2014, Sbisa bol vymenený do tímu Vancouver Canucks spolu so spoluhráčom Nickom Boninom a s právom voľby v prvom a treťom kole draftu 2014 za Ryana Keslera a voľbou v treťom kole draftu 2015. Dňa 8. apríla 2015, Canucks podpísali Sbisu na 3 roky v hodnote 10,8 miliónov dolárov.

Kariérne štatistiky

Klubové štatistiky

Reprezentačné štatistiky

Legenda
Z - Odohraté zápasy (Zápasy)
G - Strelené góly (Góly)
A - Prihrávky na gól (Asistencie)
B - Kanadské body (Strelené góly sčítané s prihrávkami na gól)
TM - Trestné minúty

Iné projekty

Externé odkazy 
 
 
 Luca Sbisa na eliteprospects.com

Zdroj 

Hráči Anaheim Ducks
Hráči Norfolk Admirals
Hokejisti draftovaní klubom Philadelphia Flyers
Hráči Philadelphia Flyers
Hráči Philadelphia Phantoms
Hráči Syracuse Crunch
Hráči Vancouver Canucks
Švajčiarski hokejisti
Talianski hokejisti
Novoplan TC-12

Novoplan TC-12 je turistický autobus, dizajnovo i koncepčne vychádzajúci z modelu C-12. Podlaha je však zvýšená a nachádza sa pod ňou batožinový priestor o objeme 7 m³. Cestujúcim slúžia jednokrídlové dvere v prednej časti a za zadnou nápravou.

Dizajnový návrh predstavila spoločnosť už v roku 1997, no samotné vozidlo bolo vystavené až na Autosalóne Nitra 2001.

Tento typ karosérie bol využitý aj na stavbu konferenčného autobusu (na staršom podvozku), ktorého plocha sa dala zväčšiť vysunutím bočnice. Spočiatku slúžil potrebám SAO Lučenec, v roku 2006 si ho po úpravách objednalo pre svoju predvolebnú kampaň hnutie Slobodné fórum, následne sa z neho stal prepravník koní.

Referencie 

Autobusy Novoplan
Thomas Greiss

Thomas Greiss (* 29. január 1986, Füssen) je nemecký hokejový brankár hrajúci v severoamerickej National Hockey League (NHL) za tím New York Islanders. Bol draftovaný z celkovej 94. pozície v roku 2004 tímom San Jose Sharks, hral aj za Phoenix Coyotes a Pittsburgh Penguins v jeho NHL kariére.

Hráčska kariéra 
Greiss bol draftovaný z celkovej 94. pozície v roku 2004 tímom San Jose Sharks. V roku 2006 sa dostal na súpisku 
nemeckej reprezentácie na olympijské hry 2006. V 20tich rokoch bol najmladším brankárom na turnaji. V priebehu turnaja nastúpil na zápas proti Kanade a zastavil 35 striel.

Greiss hral za San Jose počas prípravných zápasov pred sezónou 2007/08, hoci bol nakoniec pridelený do tímu v AHL do Worcester Sharks. Dňa 8. januára 2008 bol povolaný nahradiť nemeckého krajana Dimitriho Pätzolda, ako náhradný brankár za Jevgenij Nabokovom. Prvý Greissov NHL zápas bol 13. januára 2008 proti tímu Anaheim Ducks, avšak jeho tím prehral 4:3 po predĺžení. Pre sezónu 2008/09 pôsobil ako náhradný brankár za Nabokovom.
Opäť bol menovaný do nemeckého tímu na účasť na olympijských hrách 2010 vo Vancouveri.

Dňa 12. októbra 2010, teda tesne pred začiatkom sezóny 2010/11 bol zaradený na listinu nechránených hráčov, nakoniec ho nikto z listiny nestiahol a bol poslaný späť do Worcesteru v AHL. Greissove degradovanie bolo z veľkej časti, kvôli podpísaniu dvoch fínskych brankárov Antero Niittymäki a Antti Niemi. 

Pre sezónu 2011/12 začínal ako brankárska jednotka tímu, v zápase proti Phoenixu Coyotes (víťazstvo 6:3). Začínal aj v dvoch ďalších zápasoch pri prehrách nad Anaheimom Ducks a St. Louis Blues — predtým než sa Antti Niemi vrátil z predsezónového zranenia. Neskôr v sezóne, Greiss vychytal prvú nulu v jeho kariére v NHL, 26. januára 2013 proti Colorado Avalanche pri víťazstve 4:0 zneškodnil 24 striel súpera.

Greiss sa stal voľným hráčom v júli 2013 a následne podpísal zmluvu na jeden rok s Phoenixom. Vo svojej jedinej sezóne za Phoenix chytal v 25tich zápasoch s gólovým priemerom 2,25. Na konci sezóny 2013/14 nepodpísal zmluvu s Coyotes, načo on podpísal jednoročný kontrakt ako neobmedzený voľný hráč s tímom Pittsburgh Penguins v hodnote 1 milión dolárov. Po sezóne 2014/15, v ktorej odchytal 20 zápasov za Pittsburgh sa Greiss stal opäť voľným hráčom. Podpísal s tímom New York Islanders trojročný kontrakt v hodnote 3 miliónov dolárov. V marci 2016 Jaroslav Halák, brankárska jednotka Islanders, utrpel zranenie v dolnej časti tela a musel nútene pauzovať 6 týždňov a Greiss sa tak stal novou brankárskou jednotkou.

Kariérne štatistiky

Klubové štatistiky

Reprezentačné štatistiky

Externé odkazy 
 
 
 Thomas Greiss na eliteprospects.com

Zdroj 

Hráči Brynäs IF
Nemeckí hokejisti
Hráči Hannover Scorpions
Hráči Kölner Haie
Hráči Phoenix Coyotes
Hráči Pittsburgh Penguins
Hráči San José Sharks
Brankári Pittsburgh Penguins
Brankári Detroit Red Wings
Brankári New York Islanders
Brankári Arizona Coyotes
Brankári San Jose Sharks
Brankári St. Louis Blues
Mikkel Bødker

Mikkel Bødker (* 16. december 1989, Brøndby) je dánsky hokejový útočník hrajúci v severoamerickej National Hockey League (NHL) za tím San Jose Sharks. Bol draftovaný z celkovej 8. pozície v roku 2008 tímom Phoenix Coyotes, čo ho robí najvyššie draftovaným dánskym hráčom. Je na obale videohry NHL 10 v Dánsku a Nórsku.

Hráčska kariéra 
Bødker bol hokejovo vychovaný v uznávanom mládežníckom programe Rødovre SIK. V roku 2005 vo veku 15 rokov, prešiel do Frölunda HC vo Švédsku, kde hral za juniorský tím Frölundy. Mal impozantnú 2006/07 sezónu so 49 bodmi (19 gólov a 30 asistencií) v 39 zápasoch. Jeho tím vyhral národný juniorský šampionát a Bødker tiež debutoval u mužského tímu vo švédskej Svenska hockeyligan.

Po sezóne, Bødker bol draftovaný tímom Kitchener Rangers v roku 2007 CHL draftom a pripojil sa k tímu na sezónu 2007/08. Mal úspešnú prvú sezónu v OHL, kde hral v druhej formácií. Zaznamenal 29 gólov a 44 asistencií, s celkovo 73 bodmi v 62 zápasoch. V play-off si užil ešte väčší úspech, s 35 bodmi v 20 zápasoch, pomohol Rangers vyhrať OHL titul. V Memorial Cup, zaznamenal 6 bodov v piatich zápasoch a Rangers skončili druhý, keď prehrali vo finále s tímom z WHL Spokane Chiefs.

Bødker strelil svoj prvý NHL gól 12. októbra 2008, do siete Jeana-Sébastiena Giguèrea z Anaheimu Ducks.

V play-off 2012, Bødker strelil dva po sebe idúce víťazné góly v predĺžení tretieho a štvrtého zápasu v prvom kole play-off proti Blackhawks. Bødker zaznamenal počas play-off 4 góly a 4 asistencie. Dňa 15. októbra 2014, strelil svoj prvý NHL hetrik proti Edmontonu Oilers pri víťazstve 7:4.

V sezóne 2015/16 sa Bødker stal prvým hráčom, ktorý dokázal streliť 2 hetriky v jednej sezóne proti Ottawe Senators. Prvý strelil v Ottawe dňa 24. októbra 2015 pri víťazstve 4:1. Druhý strelil na domácom ľade 28. novembra 2015, tiež pri víťazstve 4:3.

Dňa 29. februára 2016, bol vymenený do Colorada Avalanche za Alexa Tanguaya, Connera Bleackleya a prospektu Kylea Wooda, pomôcť Avalanche v play-off. Nakoniec za Colorado v play-off nehral.
Odišiel ako voľný hráč, dňa 1. júla 2016 podpísal štvorročný kontrakt v hodnote 16 miliónov dolárov s finalistami Stanley Cupu San Jose Sharks.

Kariérne štatistiky

Klubové štatistiky

Reprezentačné štatistiky

Legenda
Z - Odohraté zápasy (Zápasy)
G - Strelené góly (Góly)
A - Prihrávky na gól (Asistencie)
B - Kanadské body (Strelené góly sčítané s prihrávkami na gól)
TM - Trestné minúty

Externé odkazy 
 
 
 Mikkel Bødker na eliteprospects.com

Zdroj 

Hráči Colorado Avalanche
Dánski hokejisti
Hráči Frölunda HC Göteborg
Hráči Lukko Rauma
Hokejisti draftovaní klubom Phoenix Coyotes
Hráči Phoenix Coyotes
Účastníci MS v hokeji 2009
Účastníci MS v hokeji 2011
Účastníci MS v hokeji 2013
Účastníci MS v hokeji 2014
Severná štátna železnica

Severná štátna železnica () bola prvá rakúskym štátom vlastnená železničná trať v Česku. Viedla z Olomouca cez Prahu do Drážďan.

História 
Súhlas so stavbou potvrdil cisár Ferdinand I. 26. novembra 1842 a do konca roka bola podpísaná medzištátna dohoda medzi Rakúskom a Saskom. Kancelár Metternich údajne vyjadril obavu, že nové spojenie do Drážďan využijú predovšetkým darebáci a revolucionári k šíreniu podvratnej činnosti.

Trať viedla z Olomouca do Prahy a Drážďan. V Olomouci sa napájala na Severnú dráhu cisára Ferdinanda, ktorá bola do mesta privedená v roku 1841, čím mesto napojila na Viedeň.

Úsek z Drážďan po hranicu pri stanici Dolní Žleb stavala a prevádzkovala spoločnosť Sasko-česká státní dráha. Keď v roku 1854 dosiahol rakúsky štátny deficit výšku niekoľkých stoviek miliónov zlatých, bola Severná štátna železnica predaná novoutvorenej Rakúskej spoločnosti štátnej dráhy, ovládanej francúzskym kapitálom.

Stručná chronológia výstavby 
 1841: rozhodnutie o prevzatí výstavby hlavných tratí štátom
 1842: zriadenie generálneho riaditeľstva štátnych dráh
 1842: uzavretá rakúsko-saská zmluva
 18421845: vybudovaná trať z Olomouca cez Zábřeh a Českú Třebovú do Prahy
 18451851: vybudovaná trať z Prahy do Drážďan

Literatúra 
 FIALA, Ctibor. Železnice v republice Československé: Historie a vývoj železnice v zemích československých. Praha: Státní nakladatelství, 1932, s. 43 - 45.

Pozri aj 
 Severná železnica cisára Ferdinanda
 História železničnej dopravy v Česku

Iné projekty

Externé odkazy 
 Stručná história parnej prevádzky
 Úryvky z kroniky Kralupskej stanice
 Stavba Pražsko-drážďanskej trate

Zdroj 

Železničné trate v Česku
Dejiny železníc
Horní Mrzatec

Horní Mrzatec je prírodná pamiatka ev. č. 6025, ktorá sa nachádza pri obci Mrákotín v okrese Jihlava. Správa AOPK ČR.

Ochrana 
Predmetom ochrany je plytký prietokový rybník na toku Myslůvky na východnom okraji súvislého lesného komplexu Jihlavských vrchov.
Jedná sa o oligotrofný rybník s výskytom vegetácie letnených rybníkov a druhov na tieto biotopy viazaných,
predovšetkým   brehovky jednokvetej (Littorella uniflora), skokana ostropyského (Rana arvalis) a
hrabavky škvrnitej (Pelobates fuscus).

Referencie

Pozri aj 
 Zoznam chránených území v okrese Jihlava

Externé odkazy  
 Nariadenie Kraja Vysočina o zriadení prírodnej pamiatky 
 Kultúrne a prírodné dedičstvo Vysočiny 

Chránené územia v okrese Jihlava
Územia európskeho významu v Česku
Rybníky v kraji Vysočina
Rybníky v Česku
Javořická vrchovina
Vodstvo okresu Jihlava
Povodie Myslůvky
Mrákotín
Moravská Dyje

Moravská Dyje () je malá rieka na území Česka (Morava) a Rakúska (Dolné Rakúsko), jedna zo zdrojníc rieky Dyje. Celková dĺžka toku je 68,2 km a povodie má plochu 630 km².

Priebeh toku 
Rieka pramení približne 4 kilometre juhovýchodne od Třešti v kraji Vysočina v nadmorskej výške 653 m. Jej tok smeruje po celej svojej dĺžke prevažne južným smerom. Preteká týmito obcami a ich miestnymi časťami: Urbanov, Žatec, Radkov, Slaviboř, Černíč, Dačice, Janov, Nové Hobzí, Modletice, Písečné, pod ktorým opúšťa územie Moravy v nadmorskej výške 434 m. Na území Dolného Rakúska preteká obcami Unter-Pertholz, Weikertschlag an der Thaya a Raabs an der Thaya, kde po sútoku s mohutnejšou Rakúskou Dyje vzniká vlastná Dyje.

Väčšie prítoky 
 Ľavé - Pavlovský potok, Nevcehelský potok, Lančovský potok, Vápovka, Luční potok, Vnorovický potok, Páčna, Hejnický potok, Grundbach, Hafnerbach, Grasnitzbründl
 Pravé - Votavice, Telčský potok, Myslůvka, Vyderský potok, Volfířovský potok, Lidéřovický potok, Bolíkovský potok, Slavětínský potok, Krokovický potok, Manbach, Thumabach, Hintergrabenbach

Vodný režim 
Priemerný prietok pri sútoku s Rakúskou Dyje činí 3,0 m³/s.

Iné projekty

Externé odkazy 
 Janov - aktuálny vodný stav na stránkach SHMÚ 
 Mlyny na Dyji 
 Mesto Dačice - Údolím Moravskej Dyje

Zdroj 

Medzinárodné rieky v Európe
Rieky v Česku
Vodstvo okresu Jihlava
Vodstvo okresu Jindřichův Hradec
Moravská Dyje
 
Rieky v Rakúsku
Pohár AHF v pozemnom hokeji žien 2016

Pohár AHF v pozemnom hokeji žien 2016 bol v poradí 4. turnaj pohára AHF v pozemnom hokeji žien, ktorý organizuje Ázijská federácia pozemného hokeja (ASHF) a ktorý slúžil ako kvalifikácia na Majstrovstvá Ázie 2017. Konal sa v dňoch od 1.9. októbra 2016 v Thajsku, za účasti rekordných 9 tímov. Zápasy sa odohrali na štadióne Thailand National Hockey Stadium. Nováčikmi turnaja boli družstvá Indonézie, Kambodže a Uzbekistanu. Titul získalo domáce , ktoré vo finálovom stretnutí zvíťazilo nad .

Na hlavné ázijské podujatie v roku 2017 postúpili 2 najlepšie družstvá.

Účastníci 

Pozn: Číslo v zátvorke udáva umiestnenie vo svetovom rebríčku FIH k augustu 2016.

Výsledky

Základné skupiny

Skupina A

Skupina B

Play-off

Stretnutie o 7.9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Ázijskej federácie pozemného hokeja 
 Oficiálna stránka Thajskej asociácie pozemného hokeja (po thajsky)

Zdroje 
 Pohár AHF 2016 na stránke Ázijskej federácie pozemného hokeja 
 Pohár AHF 2016 na štatistickej stránke Medzinárodnej federácie pozemného hokeja 

Pozemný hokej v 2016
Ženy
Pozemný hokej
Šilhánky

Šilhánky sú prírodná pamiatka ev.č.6093, ktorá sa nachádza neďaleko obce Doupě v okrese Jihlava. Je to sústava dvoch rybníkov (Šilhánek a Pařezáček) s priliehajúcimi mokraďami na bezmennom prítoku Třešťského potoka v  nadmorskej výške 603 –

Ochrana 
Predmetom ochrany sú mokraďové biotopy dvoch lesných rybníčkov s výskytom zvlášť chránených a významných druhov rastlín a živočíchov viazaných na tento biotop.

Flóra 
Medzi najvýznamnejšie rastliny, ktoré sa nachádzajú na tomto území patria: všivec lesný (Pedicularis sylvatica), popolavec kučeravý (Tephroseris crispa), páperník úzkolistý (Eriophorum angustifolium), hviezdica močiarna (Stellaria palustris), čarovník alpínsky (Circaea alpina), červenavec plávajúci (Potamogeton natans).

Pri rybníku Šilhánek je významná zrašelinovatelá lúčka s nátržnicou močiarnou (Comarum palustre) na ľavom brehu.

Fauna 
Na lokalite sa nachádza niekoľko druhov obojživelníkov, ako napríklad: kunka červenobruchá (Bombina bombina), mlok bodkovaný  (Lissotriton vulgaris), mlok horský (Triturus alpestris), ropucha bradavičnatá (Bufo bufo), skokan hnedý (Rana temporaria), skokan krátkonohý (Pelophylax lessonae) a rosnička zelená (Hyla arborea).
Z cicavcov sa tu pravidelne vyskytuje vydra riečna (Lutra lutra). 
Vzhľadom na malú rozlohu rybníkov nie je lokalita z ornitologického hľadiska príliš významná. Vyskytujú sa tu však rybárik riečny (Alcedo atthis) a bocian čierny (Ciconia nigra).

Referencie

Pozri aj 
 Zoznam chránených území v okrese Jihlava

Externé odkazy  
 Nariadenie Kraja Vysočina o zriadení prírodnej pamiatky 
 Kultúrne a prírodné dedičstvo Kraja Vysočina 

Chránené územia v okrese Jihlava
Územia európskeho významu v Česku
Rybníky v kraji Vysočina
Rybníky v Česku
Mokrade v Česku
Křižanovská vrchovina
Vodstvo okresu Jihlava
Al Oerter

Alfred Adolf "Al" Oerter, Jr. (* 19. september 1936, New York, New York, USA† 1. október 2007, Fort Myers, Florida) bol americký atlét, reprezentant v hode diskom a maliar. 

Spolu s Lewisom bol jediným atlétom, ktorému sa podarilo zvíťaziť v jednej disciplíne na štyroch letných olympiádach v rade.
 LOH 1956 v Melbourne (56,36 m)
 LOH 1960 v Ríme (59,18 m)
 LOH 1964 v Tokiu (61,00 m)
 LOH 1968 v Mexico City (64,78 m)

Iné projekty

Externé odkazy 
 Al Oerter
 Nechcem umelé srdce, rozhodol Al Oerter

Zdroj 

Diskári
Maliari USA
Olympijskí víťazi USA
Olympijskí víťazi v atletike
Osobnosti z New Yorku
Kamerunské národné futsalové družstvo mužov

Kamerunské národné futsalové družstvo mužov je národné družstvo mužov, ktoré reprezentuje Kamerun v medzinárodných futsalových súťažiach a priateľských zápasoch. Funguje pod záštitou Fédération Camerounaise de Football (FECAFOOT). Prvý medzinárodný zápas absolvovalo v roku 2008, na majstrovstvách Afriky. V septembri 2016 mu patrilo vo svetovom rebríčku 96. miesto.

Vrcholné podujatia 
Na majstrovstvá sveta FIFA sa kamerunské družstvo nekvalifikovalo ani raz. Ani z kontinentánych šampionátov, ani z africkej kvalifikácie v roku 2012, keď nenastúpilo na 2. kolo kvalifikácie proti . 

Kamerunské družstvo sa zúčastnilo svojich prvých majstrovstiev Afriky až v roku 2008 v Líbyii. Obsadilo na nich poslednú priečku, keď dokázalo bodovať iba v jedinom zápase základnej skupiny po remíze s . O sedem rokov neskôr sa zúčastnilo kvalifikácie na africký turnaj 2016; v dvojzápase s  však oba zápasy prehralo a na finálový turnaj nepostúpilo.

Výsledky 
Majstrovstvá sveta FIFA

Africká kvalifikácia na MS

Majstrovstvá Afriky

Referencie

Pozri aj 
 Kamerunské národné futbalové mužstvo

Externé odkazy 
 Oficiálna stránka Fédération Camerounaise de Football 
 Zápasy družstva na futsalplanet.com 

Národné futsalové družstvá
Futsal
Národné
Sudánske národné futsalové družstvo mužov

Sudánske národné futsalové družstvo mužov je národné družstvo mužov, ktoré reprezentuje Sudán v medzinárodných futsalových súťažiach a priateľských zápasoch. Funguje pod záštitou Sudan Football Association (SFA). Prvý medzinárodný zápas absolvovalo v roku 1998, na arabských majstrovstvách. V septembri 2016 mu patrilo vo svetovom rebríčku 143. miesto.

Vrcholné podujatia 
Na majstrovstvá sveta FIFA sa sudánske družstvo nekvalifikovalo ani raz. Na kontinentálnych šampionátoch sa nepredstavilo, resp. nekvalifikovalo a v africkej kvalifikácii v roku 2012 vypadlo už v 1. kole so . 

Sudánske družstvo sa nezúčastnilo ani jedných majstrovstiev Afriky. Z turnaja v roku 2004, ktorý sa organizoval vylučovacím systémom, sa z 1. kola proti  odhlásilo. A v roku 2016 nepostúpilo na africký turnaj, keď v kvalifikácii dvakrát prehralo s . Predstavilo sa však na prvom turnaji arabských majstrovstiev, na ktorom skončilo bez bodovania už v základnej skupine.

Výsledky 
Majstrovstvá sveta FIFA

Africká kvalifikácia na MS

Majstrovstvá Afriky

Arabské majstrovstvá

Referencie

Pozri aj 
 Sudánske národné futbalové mužstvo

Externé odkazy 
 Oficiálna stránka Sudan Football Association (archive.org) (po arabsky)
 Zápasy družstva na futsalplanet.com 

Národné futsalové družstvá
Futsal
Národné
Slovenská ornitologická spoločnosť/BirdLife Slovensko

Slovenská ornitologická spoločnosť/BirdLife Slovensko (SOS/BirdLife Slovakia) je občianske združenie, ktoré sa venuje ochrane a výskumu prírody, najmä voľne žijúceho vtáctva a jeho biotopov.

Zastupuje Slovensko v nasledujúcich medzinárodných organizáciách: BirdLife International, Euring, Association of Europaen Rarities Comittees. 

Zameriava sa hlavne na ochranu druhov, biotopov a území, ochranársky výskum aj na krúžkovanie, environmentálnu politiku, environmentálnu výchovu, prácu s deťmi a mládežou. Venuje sa vydavateľskej činnosti a organizovaniu seminárov i konferencií. Vydáva odborný časopis Tichodroma a vedecko-populárny časopis Vtáky.

Od roku 2008 vyhlasuje titul Vták roka . Cieľom tejto kampane je priblížiť verejnosti jednotlivých druhov vtákov. Kampaň upozorňuje na vtáky, ktoré sú na Slovensku v ohrození. Okrem Slovenska sa tento projekt - Vták roka vyhlasuje aj v iných krajinách.

História:
 do roku 1918: Uhorský ornitologický ústav
 5.4.1926 : Československá ornitologická společnost (ČSO)
 1982:ČSO sa zmenila na Česká ornitologická společnost (ČOS)
 1985: vznikla Slovenská ornitologická spoločnosť (SOS)
 1993: popri SOS vznikla a pracovala súbežne Spoločnosť pre ochranu vtáctva na Slovensku (SOVS)
 2006: došlo k zlúčeniu SOS a SOVS a vznikla Slovenská ornitologická spoločnosť/BirdLife Slovensko (SOS/BirdLife Slovakia)

Referencie

Externé odkazy 
 Časopis Vtáky – o najnovšom čísle a možnosť stiahnuť si staršie
 Časopis Tichodroma - aktuálne číslo aj archív

Zdroj 
 Stránka SOS/BirdLife Slovensko

Občianske združenia na Slovensku
Ornitológia
Ornitológia na Slovensku
U Borovné

U Borovné je prírodná pamiatka ev. č. 5802 v okrese Jihlava. Správa AOPK ČR. Jedná sa o rybničnú sústavu tvorenú šesticou rybníkov ktorá sa rozkladá 0,5 až 1 km východne od obce Borovná a asi 4 km juhozápadne od mesta Telč.

Ochrana 
Predmetom ochrany sú rybníky s bohatou emerznou, submerznou a litorálnou makrofytnou vegetáciou a s vegetáciou letnených rybníkov a s výskytom ohrozených druhov rastlín a živočíchov; vlhké lúky a ďalšie nadväzujúce mokraďové biotopy s výskytom ohrozených druhov rastlín a živočíchov.

Zvlášť chránenými rastlinnými druhmi sú: červenavec trávolistý (Potamogeton gramineus), červenavec ostrolistý (Potamogeton acutifolius), červenavec tupolistý (Potamogeton obtusifolius), červenavec plávajúci (Potamogeton natans), rožkatec ponorený (Ceratophyllum demersum). 

Zo živočíchov sú to najmä obojživelníky: kunka červenobruchá (Bombina bombina), hrabavka škvrnitá (Pelobates fuscus), rosnička zelená (Hyla arborea) a mlok hrebenatý (Triturus cristatus).

Referencie

Pozri aj 
 Zoznam chránených území v okrese Jihlava

Externé odkazy  
 Nariadenie Kraja Vysočina o zriadení prírodnej pamiatky 

Chránené územia v okrese Jihlava
Územia európskeho významu v Česku
Rybníky v Česku
Rybníky v kraji Vysočina
Povodie Moravskej Dyje
Vodstvo okresu Jihlava
Křižanovská vrchovina
Borovná
Brain (počítačový vírus)

Brain je štandardný názov pre počítačový vírus , ktorého prvá verzia sa objavila v januári 1986, a je považovaný za prvý počítačový vírus pre MS-DOS. Infikuje boot sektor na pamäťových médiách formátu DOS FAT. Brain bol napísaný dvomi bratmi, menovite Basit Farooq Alvi a Amjad Farooq Alvi, z Lahore, Pandžábu, Pakistan.

Popis 
Brain ovplyvňuje IBM PC náhradou pôvodného boot sektora infikovaným, z už infikovanej diskety. Pôvodný boot sektor je presunutý do inej časti disku a je označený ako poškodený. Infikované disky majú obyčajne päť kilobajtov chybných sektorov. Označenie disku (napr. C:\, Data, atď.) sa zmení na ©Brain, a v infikovaných boot sektoroch je možné nájsť nasledujúci text:
 Welcome to the Dungeon (c) 1986 Basie & Amends (pvt) Ltd VIRUS_SHOE RECORD V9.0 Dedicated to the dynamic memories of millions of viruses who are no longer with us today - Thanks GOODNESS!! BEWARE OF THE er..VIRUS : this program is catching program follows after these messages....$#@%$@!!
Existuje viacero menších či väčších variácií vírusu, so zmenami vo vyššie uvedenom texte. Vírus spomaľuje disketovú jednotku/y a spotrebováva 7KB pamäte (vtedy to bolo veľké množstvo). Bratia sa vyjadrili pre časopis Time, že vírus napísali aby ochránili svoj lekársky softvér od pirátstva, a ochrana autorských práv bola jediným cieľom vírusu Brain. Tajomnú správu "Welcome to Dungeon", odkaz na rané programátorské fórum, bol pridaný až neskôr, keďže bratia najprv vydali beta verziu.

Brain nerieši oddiely pevného disku, a vyhýba sa infikovanie pevných diskov kontrolou msb bitu v čísle danej jednotky. Brain neinfikuje disk, ak je daný bit 0, narozdiel do ostatných vírusov tej doby. Nie je teda až taký deštruktívny. Mnoho používateľov infikovaných strojov si tento vírus ani nevšimli, keďže postihoval hlavne rýchlosť prístupu k disketám.

Vírus sa objavil s adresami autorov a s tromi telefónnymi číslami s odkazom "Pozor na vírus, kontaktujte nás pre vakcináciu":Welcome to the Dungeon © 1986 Brain & Amjads (pvt). BRAIN COMPUTER SERVICES 730 IZANAMIBLOCK ALLAMA IQBAL TOWN LAHORE-PAKISTAN PHONE: 430791,443248,280530. Beware of this VIRUS.... Contact us for vaccinationPôvodný softvér, ktorý chceli ochrániť, slúžil na monitorovanie srdca, pre IBM PC. Tento vírus mal zastaviť šírenie nelegálnych kópií disku, občas však pri infikovaní diskety od Applu upravil posledných 5 KB na tejto diskete, ale kvôli inému formátu ju poškodil.

Reakcia autorov 
Keď bratia začali dostávať veľké množstvo telefonátov od ľudí z Anglicka, Spojených Štátoch a iných, aby vyčistili ich PC, boli omráčení a snažili sa im vysvetliť, že poškodenie nebol zámer.

Autori dnes pracujú v spoločnosti s názvom Brain Telecommunication Limited so sídlom v Pakistane.

Varianty 
Ashar je staršia verzia vírusu Brain. Existuje šesť variant, z ktorých každá má inú správu.

Odkazy

Externé odkazy 
 
 Popis (c)Brain na F-Secure site
 BRAIN searches first PC viruses in Pakistan
 Information about Brain virus A variant at textfiles.com
 TED talk by Mikko Hyppönen Fighting viruses, defending the net

Zdroj 
 

Počítačové vírusy
Softvér pre DOS
Majstrovstvá Európy v inline skater hockey mužov 2016

Majstrovstvá Európy v inline skater hockey mužov 2016 bol v poradí 19. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 21.23. októbra 2016 v Opatiji, v Prímorsko-gorskokotarskej župe, v Chorvátsku, za účasti rekordných 8 tímov. Nováčikmi turnaja boli družstvá Ukrajiny a domáceho Chorvátska. Chorvátsko bolo iba šiestou krajinou, ktorá organizovala európsky šampionát mužov, rok predtým však hostila juniorský šampionát. Zápasy sa odohrali v aréne Sportska dvorana Marino Cvetković. Tretí titul v rade a desiaty celkovo získalo Nemecko, ktoré vo finálovom stretnutí zvíťazilo nad Švajčiarskom.

Semifinálé zápasy a zápas o bronz sa odohrali na 2 polčasy po 20 minút, finálový zápas sa odohral na 3 tretiny po 15 minút; všetky ostatné zápasy na 2 polčasy po 15 minút.

Účastníci

Výsledky

Základné skupiny

Skupina A

Skupina B

Nadstavbové skupiny

Skupina C

Skupina D

Play-off

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka ME 2016 
 Oficiálna stránka Medzinárodnej federácie inline skater hockey

Zdroj 
 ME 2016 na oficiálnej stránke Medzinárodnej federácie inline skater hockey 

Šport v 2016
Muži
Inline skater hockey
2016 v Chorvátsku
Opatija
Hradisko (folklórny súbor)

Mestský folklórny súbor Hradisko je folklórny súbor, fungujúci od roku 1995 v meste Vrútky. Manažérom súboru je Richard Mažári a členmi sú pedagógovia Základnej umeleckej školy Frica Kafendu, kde prebiehajú aj nácviky: Dušan Tuma (husle), Peter Sarnovský (husle), Vlasta Sarnovská (akordeón), Vladimír Krátky (kontrabas) a Ľubomíra Tumová (cimbal). FS usporiadal množstvo vystúpení v Turci, mimo neho, i v zahraničí. Vystupuje každoročne počas Dní mesta a Vrútockého jarmoku.

Programy 
 Štedrá večera starých matiek (17.12. 1996)
 Vianočná omša Eduarda Mahulu (9.12. 1998, spolu s komorným orchestrom ZUŠ)
 Fašiangy sa krátia, už sa nenavrátia (16.2. 1999)
 
A mnohé iné.

Zdroj 
 Metamorfózy hudobnej kultúry vo Vrútkach 1, Mgr. art. Juraj Ruttkay, Ph.D., vydala Žilinská univerzita v Žiline 2008.

Slovenské folklórne súbory
Vrútky
Reciproká rovnica

Reciproká rovnica alebo recipročná rovnica n-tého stupňa prvého, resp. druhého druhu je algebraická rovnica

kde 

   je reciproký mnohočlen 1. druhu (kladne reciproký)
   je reciproký mnohočlen 2. druhu (záporne reciproký)

Pre reciprokú rovnicu je teda charakteristická symetria koeficientov, ide teda vlastne o špeciálny prípad algebrickej rovnice, ktorú vďaka tejto vlastnosti dokážeme riešiť vhodnými substitúciami.

Postup riešenia 
 každá reciproká rovnica druhého druhu, nepárneho stupňa má koreň c = 1. Ak ju vydelíme dvojčlenom (x−1), dostaneme reciprokú rovnicu prvého druhu.
 každá reciproká rovnica prvého druhu, nepárneho stupňa má koreň c = −1. Ak ju vydelíme dvojčlenom (x+1), dostaneme reciprokú rovnicu prvého druhu, párneho stupňa.
 reciprokú rovnicu prvého druhu, párneho stupňa n je možné previesť na algebraickú rovnicu polovičného stupňa vydelíme výrazom  a substitúciou:

    

Z vyššie uvedených skutočnosti možno ľahko odvodiť, že ak je číslo  riešením reciprokej rovnice, potom aj číslo  je jej riešením. V prípade koreňa  je to , čo je triviálny prípad.

Príklady reciprokých rovníc 

 

Je to reciproká rovnica prvého druhu tretieho stupňa.

 

Je to reciproká rovnica prvého druhu štvrtého stupňa.

 

Je to reciproká rovnica druhého druhu štvrtého stupňa.

 

Je to reciproká rovnica prvého druhu štvréto stupňa.

 

a teda to nie je reciproká rovnica.

Príklady  
Riešte rovnicu
 
 Ide o reciprokú rovnicu prvého druhu párneho stupňa. Rovnicu vydelíme výrazom 

  | rovnicu si vhodne upravíme
 | zavedieme substitúcie  a  

 a teda =
 , 

Spätným dosadením do  dostávame
 
 

 ,  je teda dvojnásobný koreň.
ďalšie dva korene dostaneme z:

 keďže diskriminant je záporný, rovnica  nemá reálne korene a riešením je teda

Referencie

Pozri aj 
 Kvadratická rovnica

Externé odkazy 
 Riešenie sústavy lineárnych rovníc  Aplikácia, ktorá vypočíta riešenie dvoch a viacerých lineárnych rovníc.
 Riešenie reciprokych rovníc. www.vypocty.sk  Postup riešenia.

Rovnice
Majstrovstvá Európy v korfbale 2016

Majstrovstvá Európy v korfbale 2016 bol v poradí 6. turnaj majstrovstiev Európy v korfbale, ktoré organizuje Európska korfbalová federácia (IKF Europe). Konal sa v dňoch od 22.30. októbra 2016 v Dordrechte, v Holandsku, za účasti 10 tímov. Počet tímov sa oproti predchádzajúcim turnajom znížil kvôli vysokému počtu družstiev a s tým súvisiacej dlžke turnaja (10 dní) o 6 družstiev. Holandsko bolo organizátorom európskeho šampionátu druhýkrát, keď predtým hostilo toto podujatie v roku 2010, v piatich rôznych mestách. Zápasy sa odohrali v hale športového centra Sportboulevard Dordrecht. Titul šiestykrát získalo domáce , ktoré vo finálovom stretnutí zvíťazilo nad . Bronzové  získalo svoju prvú medailu.

Posledné 2 družstvá zostúpili do novovytvorenej B kategórie majstrovstiev Európy, ktorá sa v roku 2018 bude spolu s A kategóriou konať opäť v Holandsku.

Nový herný poriadok 
Na tomto turnaji sa zápasy prvýkrát hrali podľa nového herného poriadku. Miesto doterajších dvoch polčasov po 30 minút sa hrací čas rozdelí na 4 štvrtiny po 7,5, resp. po 10 minút. Polčasová prestávka trvala 10 minút, prestávka medzi prvými dvoma a poslednými dvoma štvrtinami 1 minútu.

Kvalifikácia

Nasadenie do skupín 
Žrebovanie skupín prebehlo 6. júna 2016 a družstvá boli nasadené podľa svetového rebríčka:

 Číslo udáva umiestnenie vo svetovom rebríčku IKF k augustu 2016.

Výsledky

Základné skupiny

Skupina A

Skupina B

Stretnutia o nasadenie do nadstavbových skupín

Nadstavbové skupiny

Skupina F (o 8.10. miesto)

Skupina E (o 5.7. miesto)

Play-off

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Medzinárodnej korfbalovej federácie 
 Oficiálna stránka Holandského korfbalového zväzu

Zdroje 
 ME 2016 na stránke Medzinárodnej korfbalovej federácie 
 ME 2016 na stránke worldkorfball.org 
 ME 2016 na stránke thisiskorfball.com 
 ME 2016 na stránke the-sports.org 

Korfbal v 2016
Majstrovstvá Európy v korfbale
Korfbal
2016 v Holandsku